रोडवेज ने हरिद्वार के लिए चलाई तीसरी बस, मांग पूरी होने पर यात्रियों में उत्साह
रोहतकनिवासी सुनील कुमार ने बताया कि सुबह 4 से 5 के बीच में चलने वाली दोनों बसों को पकड़ने में दिक्कत आती थी। इसके बाद पूरे दिन में कोई बस नहीं थी। अब दोपहर में बस चली है तो निश्चित ही इस रूट में अधिक से अधिक संख्या में यात्री मिलेंगे। उनके लिए अब गंगा स्नान करना और आसान हो जाएगा।
240 रुपए किराया, छह घंटे में तय होगा सफर
कार्यवाहकएसएस कुलदीप सिंह ने बताया कि अभी तक हरिद्वार के लिए पहली बस सुबह 4.15 बजे और दूसरी बस सुबह 4.50 बजे रवाना की जाती थी। इसके बाद पूरे दिन कोई बस की सुविधा हरिद्वार के लिए नहीं थी। यात्रियों की मांग और उच्चाधिकारियों की अनुमति के बाद रविवार से अब प्रतिदिन रोजाना दोपहर दो बजे बस रोहतक से निकलेगी और छह घंटे के सफर के बाद देर शाम आठ बजे हरिद्वार पहुंचेगी। बस का रूट रोहतक, पानीपत, श्यामली, मुजफ्फरनगर, रुड़की, ज्वालापुर होते हुए हरिद्वार पहुंचेगी। वापसी में बस सुबह 5.30 बजे हरिद्वार से रवाना होगी और पानीपत, रोहतक होते हुए सीधे नारनौल जाएगी।
रोहतक. नएबस अड्डे से दोपहर दो बजे हरिद्वार के लिए रवाना हुई बस में बैठे यात्री।
भास्कर न्यूज | रोहतक
हरिद्वारमें गंगा स्नान के लिए रोहतक से जाने वाले श्रद्धालुओं की खासी संख्या है। परिवहन निगम द्वारा न्यू बस स्टैंड से प्रतिदिन अल सुबह बसों का संचालन किया जाता है। दोपहर के समय कोई बस की सुविधा होने पर यात्रियों ने प्रबंधन के समक्ष सहूलियत देने की मांग रखी।
रोडवेज महाप्रबंधक राहुल जैन ने उच्चाधिकारियों से अनुमति लेकर रोहतक से हरिद्वार के लिए तीसरी बस का संचालन रविवार से शुरू करा दिया। पहले दिन चालक जितेंद्र परिचालक भूपेंद्र बस लेकर रवाना हुए। अब ये बस न्यू बस स्टैंड से प्रतिदिन दोपहर दो बजे संचालित की जाएगी। बस का संचालन शुरू होने की जानकारी मिलने पर यात्रियों में खासा उत्साह दिखाई दिया। बस काे रवाना करने के दौरान कार्यवाहक एसएस कुलदीप सिंह, ड्यूटी इंचार्ज रमेश अहलावत, हरपाल सिंह, बिजेंद्र सिंह, गुलाब सिंह, सतीश बुधवार बिजेंद्र सिंह बल्हारा मौजूद रहे।
यात्रीबोले, अब दिल्ली
जाने की जरूरत नहीं
भिवानीनिवासी श्याम सुंदर शर्मा ने बताया कि हरिद्वार जाने के लिए अभी तक हम रेल के भरोसे रहते रहे। ट्रेन पकड़नी हो या बस, दोनों सुविधा पाने के लिए दिल्ली पर ही निर्भर रहना पड़ता था, लेकिन अब रोहतक से बस चलाने पर खुशी हो रही है। रोहतक से जाने वाली बस छह घंटे में ही हरिद्वार पहुंचा देगी। उम्मीद है कि यह सुविधा लोगों को रास आएगी।
hin_Deva hin_Deva hin_Deva hin_Deva hin_Deva mai_Deva hin_Deva hin_Deva bho_Deva hin_Deva hin_Deva